钦定古今图书集成/明伦汇编/闺媛典/第315卷 > 皇清四十八 > 高云从妻陈氏
## 钦定古今图书集成/明伦汇编/闺媛典/第315卷 > 皇清四十八 > 高云从妻陈氏

按《丹徙县志》：“陈氏，高云从妻。云从少而病，自分必夭，不肯娶。父母以无后，强之婚。婚后，云从终以病故，独居一楼，无燕婉之好，陈惟侍汤药数载。一夕，大雷雨，破其楼壁，不可居，乃就陈宿。明旦，窗前榴花非时盛开，云从窃自喜，为生子之祥。已而氏果有娠。甫三月，云从殁，陈年二十二。父母愍其贫，劝改适，至死不从” ，以女红自活。遇岁荒，常竟日不炊，卒抚其子成立。